CELEX: 22000D1214(13)
Language: sk
Date: 2000-10-02 00:00:00
Title: Rozhodnutie Spoločného výboru EHP č. 83/2000 z 2. októbra 2000, ktorým sa mení a dopĺňa protokol 31 k Dohode o EHP o spolupráci v rámci špecifických oblastí mimo štyroch slobôd

Dôležité právne oznámenie

|

22000D1214(13)

Úradný vestník L 315 , 14/12/2000 S. 0028 - 0029

		Rozhodnutie Spoločného výboru EHPč. 83/2000z 2. októbra 2000,ktorým sa mení a dopĺňa protokol 31 k Dohode o EHP o spolupráci v rámci špecifických oblastí mimo štyroch slobôdSPOLOČNÝ VÝBOR EHP,so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej články 86 a 98,keďže:(1) protokol 31 k dohode bol zmenený a doplnený rozhodnutím Spoločného výboru EHP č. 37/2000 z 31. marca 2000 [1];(2) je primerané rozšíriť spoluprácu zmluvných strán dohody s cieľom zahrnúť akčný program spoločenstva o ochrane pred zranením v rámci opatrení v oblasti verejného zdravia (rozhodnutie Európskeho parlamentu a Rady č. 372/1999/ES) [2] a akčný program spoločenstva o ochoreniach vyvolaných znečistením životného prostredia v rámci opatrení v oblasti verejného zdravia (rozhodnutie Európskeho parlamentu a Rady č. 1296/1999/ES) [3];(3) protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať od 1. januára 2000,ROZHODOL TAKTO:Článok 1Článok 16 protokolu 31 k dohode sa mení a dopĺňa takto:1. Do odseku 1 sa dopĺňajú tieto zarážky:399 D 0372 : rozhodnutie Európskeho parlamentu a Rady č. 372/1999/ES z 8. februára 1999, ktorým sa prijíma akčný program spoločenstva o ochrane pred zranením v rámci opatrení v oblasti verejného zdravia (1999 až 2003) (Ú. v. ES L 46, 20. 2. 1999, s. 1),399 D 1296 : rozhodnutie Európskeho parlamentu a Rady č. 1296/1999/ES z 29. apríla 1999, ktorým sa prijíma akčný program spoločenstva o ochoreniach vyvolaných znečistením životného prostredia v rámci opatrení v oblasti verejného zdravia (Ú. v. ES L 155, 22. 6. 1999, s. 7)."2. Text odseku 2 sa nahrádza takto:"Štáty EZVO sa zúčastňujú na programoch a opatreniach spoločenstva uvedených v prvých troch zarážkach odseku 1 od 1. januára 1996, na programe uvedenom vo štvrtej zarážke od 1. januára 1997, na programe uvedenom v piatej zarážke od 1. januára 1998, na programoch uvedených v šiestej, siedmej a ôsmej zarážke od 1. januára 2000."Článok 2Toto rozhodnutie nadobúda účinnosť 15. decembra 2000 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [4].Bude sa uplatňovať od 1. januára 2000.Článok 3Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku.V Bruseli 2. októbra 2000Za Spoločný výbor EHPpredsedaG. S. Gunnarsson[1] Ú. v. ES L 141, 15.6.2000, s. 65.[2] Ú. v. ES L 46, 20.2.1999, s. 1.[3] Ú. v. ES L 155, 22.6.1999, s. 7.[4] Ústavné požiadavky sú uvedené.--------------------------------------------------